钦定古今图书集成/明伦汇编/闺媛典/第112卷 > 皇清十八 > 林明夏妻凌氏
## 钦定古今图书集成/明伦汇编/闺媛典/第112卷 > 皇清十八 > 林明夏妻凌氏

按《福建通志》：凌氏，林明夏妻。兵至，强掳归营，觅死无路。至督学郭之奇祠前，绐兵曰：“吾实从汝，宜释我。” 兵信之，为解系，猝取石破兵头颅，继至者大怒，以刃抉其阴沟而死。是夜，魂归诉姑告死所。天明，灶前石磴有血迹，夫求尸瘗，颜色如生。